C 241 A/8
HR
Službeni list Europske unije
24.6.2022.
Tijelo za imenovanja sastavlja listu kandidata koji su u zadanom roku poslali svoju prijavu u skladu s navedenim uvjetima te je zajedno s ostalom dokumentacijom šalje povjerenstvu za odabir.
Ti će kandidati biti pozvani na predselekcijski test u obliku upitnika s višestrukim izborom odgovora na računalu.
Test se ocjenjuje računalno.
Primjere pitanja i upute o postupku testiranja kandidati će primiti putem svojeg računa na platformi Apply4EP.
Obrazac „Probir talenata” priložen je natječaju.
Kandidati ga moraju ispuniti i učitati na mjestu koje je za to predviđeno na platformi Apply4EP najkasnije na dan i u vrijeme koji su u natječaju utvrđeni kao rok za podnošenje prijava.
Kako bi odabralo kandidate koji će biti pozvani na pismeno testiranje, povjerenstvo za odabir provjerava, i to silaznim redoslijedom počevši od kandidata koji je dobio najvišu ocjenu na temelju upitnika s višestrukim izborom odgovora, ocjene dobivene na temelju obrasca „Probir talenata”, kao i to jesu li ispunjeni opći i posebni uvjeti.
Povjerenstvo za odabir zatim ocjenjuje prijave kandidatâ čije su kvalifikacije (osobito diplome, znanje jezika i radno iskustvo) najrelevantnije za opis poslova i kriterije odabira navedene u natječaju.
U tu svrhu povjerenstvo za odabir svoju ocjenu temelji isključivo na odgovorima koje su kandidati dali u obrascu „Probir talenata” sve dok broj kandidatâ ne odgovara broju osoba koje se mogu pozvati u sljedeću fazu natječaja.
Kako bi provelo selekciju na temelju kvalifikacija, povjerenstvo za odabir pregledat će odgovore kandidatâ iz obrasca „Probir talenata”.
Za svaki od odgovora dodijelit će između 0 i 4 boda.
Povjerenstvo za odabir može odlučiti svakom kriteriju odabira dodijeliti ponderirani faktor od 1 do 3, kojim će odraziti njegovu relativnu važnost.
U tom će se slučaju bodovi dodijeljeni svakom odgovoru pomnožiti s tim ponderiranim faktorom.
Bodovi svakog kandidata zbrajaju se kako bi se utvrdile osobe čiji profil najbolje odgovara dužnostima koje će se obavljati.
Ako se na posljednjem slobodnom mjestu nalazi više kandidata s istim brojem bodova, svi se oni pozivaju u sljedeću fazu natječaja.
Prijave i obrasci „Probir talenata” kandidata koji se nalaze ispod tog praga neće se razmatrati. 2.3.
Testiranja Sva su testiranja obavezna i eliminacijska.
U natječaju za radno mjesto utvrđen je najveći broj kandidata koji mogu pristupiti testiranju.
Opis i način bodovanja testova navedeni su u dijelu B točki 2. natječaja.
Tehničke pojedinosti – Internetska testiranja (upitnik s višestrukim izborom odgovora i pismena testiranja) Pismena testiranja na internetu Europski parlament provodi preko pružatelja usluga.
Potrebno vam je računalo (stolno ili prijenosno) sa sljedećim značajkama: — operativni sustav Microsoft Windows 7 ili noviji ili Apple OS X 10.11 „Yosemite” ili noviji za MAC, — kapacitet od 1 GB slobodnog prostora na tvrdom disku, — kamera na prednjoj strani, ugrađena u računalo ili spojena s njime, — internetska veza, — 4 GB RAM-a.
Kandidati će o mogućim promjenama minimalnih tehničkih zahtjeva koje proizlaze iz ažuriranja softvera biti obaviješteni prije testiranja.
Operativni sustavi XP, Vista i stariji, Windows 10 S, Windows ARM (RT), MacOS stariji od 10.11, IOS (Ipad, Iphone), Android, Chromebook, virtualni stroj, Linux (Debian, Ubuntu itd.) i OS 32 bita nisu kompatibilni.